Perspektief | Die Pienk Zuit
Nou dat dit duidelik raak dat Bob Woolmer vermoor is, het ek 'n goevoel van walging hier binne my. Ek kan nie uitmaak of dit 'n walging vir krieket is, of waarvoor dit is nie. Ek dink dis eintlik 'n walging vir die soort mens wat iemand soos Bob Woolmer sou doodmaak oor iets onbenulligs soos krieket. My vrou sal hierdie twee keer lees en dink "het hy regtig onbenullig en krieket saam in een sin gebruik?". Maar dis presies die perspektief wat die laaste paar dae se gebeure vir baie mense gebring het. Veral in lande soos Indië en Pakistan is dit broodnodig. Mammon is die president en tesourier van krieket in daardie deel van die wêreld, en dit maak dat jy ondersteuners kry wat net eenvoudig heeltemal perspektief verloor. Soos hierdie man wat 6 maande van sy lewe afgestaan het om 'n motor te bou wat soos 'n krieketkolf lyk.
Of hierdie ondersteuners wat Mahendra Singh Dhoni se huis aangeval het na hulle teen Bangladesh verloor het.
Sambit Bal, die redakteur van Cricinfo, skryf in sy stuk It's only a game, hy hoop eintlik dat Indië ook in die eerste rondte van die wêreldbeker uitgeskakel word, sodat die ondersteuners bietjie perspektief kan kry. Aanhaling van die dag:
(Vir die lesers wat verveel word deur die oorvloed krieket op die blog die laaste paar weke, jammer. Dinge sal weer na normaal terugkeer na in Mei)
3 Responses to "Perspektief"
Maart 23, 2007 at 18:31
dit maak mens woedend
maar ek dink dit bewys maar net weer dat die sport nooit skoongemaak is nie – kyk wat het destyds gebeur na Hansie se storie: net mooi NIKS (behalwe dat Hansie self, skuldig soos wat hy was, aan die pen moes ry as feitlik die enigste sondebok vir 'n hele sport vol korruptes – op alle vlakke)
en dis ook hoekom ek die sport lankal nie meer so ernstig opvat nie – maak nie saak hoeveel ek daarvan hou nie
Maart 26, 2007 at 7:59
Dit is hoogtyd dat sport weer terugkeer na sy amateur status. Destyds het die manne nog met passie gespeel en die toeskouers was maar net toeskouers, nie beroepswedders soos vandag nie!